خوننابۂ عشق

سر آرتھر کانن ڈائل کا جاسوسی اور پر اسرار ناول ہے جو 1886ء میں شائع ہوا۔ اس کہانی میں پہلی مرتبہ ڈائل نے اپنے تخلیق کردہ کردار شرلک ہومز کو اپنے قارئین میں متعارف کرایا۔ یہ کردار آگے جا کر جاسوسی ادب میں سب سے نمایاں کردار بن گیا۔ اِس کتاب کا عنوان اِس میں پیش کردہ ہومز کے ایک مکالمے سے اخذ کیا گیا ہے جس میں ہومز واٹسن کو اپنے کام کی نوعیت سمجھاتے ہوئے کہتا ہے کہ  قاتل کو پکڑنے کے لیے کس طرح ہومز اور واٹسن اِس سرخ دھاگے کا مطالعہ کرتے ہیں، یہ اس کہانی کا بُنیادی معما ہے۔

اس کا ناول کا اردو ترجمہ فیروز الدین مُراد نے سر آرتھر کانن ڈائل کی اجازت سے کیا اور یہ دار الاشاعت پنجاب لاہور سے سنہ 1921ء میں شائع ہوا۔ اس سے قبل مترجم نے اسے  کے عنوان سے شائع کیا تھا۔

__TOC__

## کہانی کا خلاصہ
### حصّہ اول: ڈاکٹر واٹسن کے تذکرے کی طبع ثانی
کہانی کی شروعات 1881ء میں ہوتی ہے جب ڈاکٹر واٹسن کا راہِ گذر اپنے پُرانے دوست، سٹامفرڈ، سے ہوتا ہے۔ دوسری انگریز افغان جنگ میں کاندھے پر چوٹ آنے کی وجہ سے واٹسن کو اِسکے جنگی دستے سے برخاست کر دیا گیا تھا۔ واٹسن اب ایک رہائش گاہ کی تلاش میں تھا۔ اسٹامفرڈ اُسے اپنے ایک واقف کار شرلاک ہومز کا پتا دیتا ہے۔ ہومز کو ایک ایسے بندے کی تلاش ہوتی ہے جو اِسکے ساتھ اپنی کوٹھی، 221-بی بیکر اسٹریٹ کا کرایا بانٹ کر رہنے آ سکے۔ ایک اچھا دوست ہونے کے ناتے، اسٹامفرڈ تب واٹسن کو ہومز کے نرالے پن سے بھی آراستہ کرائے دیتا ہے۔

#### ہومز سے پہلی ملاقات
اسٹامفرڈ پھر واٹسن کو ایک ہسپتال کی لیبارٹری میں لے چلتا ہے جہاں وہ دونوں ہومز کو ایک خون کے نمونے کی تفتیش کرتے پاتے ہیں۔ ہومز سمجھاتا ہے کہ یوں خون کی پڑتال کرنے سے ممکن ہے کہ آئندہ مجرموں کو پکڑا جا سکے۔ واٹسن سے اُٹھ کر ہاتھ ملانے پر ہومز یہ بھی اندازہ لگا لیتا ہے کہ واٹسن کچھ دن قبل ہی جنگی حالات کا سامنا کر کہ آیا ہیں۔ واٹسن ہومز کے اِس درست اندازے پر حیرت کا اظہار کرتا ہے۔ تاہم، جب وہ ہومز سے دریافت کرنے کی کوشش کرتا ہے کہ یہ اُسے کیسے معلوم ہوا تو ہومز بات ٹال دیتا ہے۔ واٹسن تب کرائے داری کی بات چھیڑ دیتا ہے۔ یہ دونوں ایک دوسرے کی اچھائیوں اور خامیوں پر تذکرہ شروع کر دیتے ہیں تاکہ جان سکیں کہ باہم گذر بسر ہو سکتا ہے یا نہیں۔

#### ایک نیا کردار اور کُچھ نئے مہمان
بعد ازاں 211-بی پہنچ کر یہ دونوں ایک دوسرے کے ساتھ، مختلف کمروں میں، رہنا شروع کر دیتے ہیں۔ واٹسن کو یہ جان کر بڑی حیرانی ہوتی ہے کہ ہومز کو کیمیائی علوم پر مہارت حاصل تھی اور سنسنی خیز ادب کا شوق بھی، مگر وہ یہ سمجھنے سے قاصِر تھے کہ ہومز کو فلکيات، فلسفے اور سياست میں اُسی قدر دلچسپی کیوں نہ تھی۔ ایک دن ہومز سے یکے بعد دیگرے کئی مہمان ملنے آئے۔ اُس دن ہومز نے واٹسن سے اقرار کیا کہ وہ ایک مشورہ گیر سراغ رساں تھا اور وہ مختلف لوگوں کی (اور کبھی پولیس کی) اکثر مدد کیا کرتا تھا۔ اِس بات کو سُن کر واٹسن کو کُچھ حد تک ہومز کی عادات کی سمجھ میں آگئی اور اُسکے اندازوں کی درستی کا بھی علم ہو گیا۔

ایک مہمان سے گُفتگُو کرتے ہوئے ہومز واٹسن کو بے تکلفی سے اور استدلال کی مدد سے سمجھاتا ہے کہ وہ اُس مہمان کو نہیں جانتا لیکن بتا سکتا ہے کہ وہ اسکاٹ لینڈ یارڈ کا ایک رٹائرڈ بحری سارجنٹ ہے۔ یہ سُن کر جب وہ مہمان بھی اِس بات سے اتفاق کرتا ہے تو واٹسن ہومز کے استدلال کی داد دیتا ہے۔ اِسی دورانئے میں ہومز کو ایک ٹیلیگرام موصول ہوتا ہے۔ اس ٹیلیگرام کے ذریعہ اِسکی مشورہ گیر خدمات کو طلب کیا گیا ہوتا ہے لیکن ہومز اِس پیغام کی قدر نہیں کرتا۔ واٹسن جب ہومز سے اُسکی لاتعلقی کی وجہ دریافت کرتا ہے تو ہومز اُسے سمجھاتا ہے کہ اگر وہ یہ کیس لی بھی لے تو اِسے سُلجھانے کا سارا سہرا پولیس کے افسروں کو مل جائیگا نہ کہ ہومز کو۔ واٹسن پھر بھی اُسے اِس کیس کی طرف مائل کر لیتا ہے۔

#### جائے قتل کا جائزہ
[تصغیر|230px|[ڈیوڈ ہینری فریسٹن کی نقش کردہ پہلی تصویر جس میں ہومز ایک محدب شیشے کی مدد سے دیوار پر لکھی تہریر کی جانچ کر رہا ہے۔]]
اگلے ہی دن، ہومز اور واٹسن ٹیلیگرام میں لکھے پتے پر پہنچتے ہیں تو وہاں ایک متروکہ قصباتی حویلی کو پاتے ہیں۔ اِس حویلی کے باہر، ہومز کی ملاقات انسپکٹر گریگسن اور انسپکٹر لسٹریڈ سے ہوتی ہے۔ ہومز اور واٹسن کے آنے سے قبل یہ دو پولیس انسپکٹر یہاں ہوئے ایک قتل کی تفتیش کر رہے تھے ؛ ایک محدب شیشے اور پیمائشی فیتے کی مدد سے ہومز بھی اِس جگہ کی جانچ کرنے لگ جاتا ہے۔ مقتول ایک اینوک ڈریبر نامی آدمی تھا۔ کمرے میں خون تو موجود تھا لیکن لاش پر زخم کا ایک بھی نشان نہ تھا۔ مقتول پر کچھ دستاویزات ملے جن سے معلوم ہوا کہ وہ لندن اپنے دوست جوزف اسٹینگرسن کے ہمراہ آیا تھا۔

لاش سے تھوڑی دوری پر ایک دیوار تھی جس پر خون سے RACHE کے حرف تحریر کیے گئے تھے۔ گریگسن اِس لفظ کی فرضیاتی تشریح کرنے لگتا ہے لیکن ہومز اُسکے ہر مفروضے کو رد کر دیتا ہے۔ ہومز پھر سمجھاتا ہے کہ دیوار پر لکھا یہ لفظ جرمن زبان کا ہے اور اِسکے مفہوم انتقام یا بدلہ لینے کے ہیں۔ کُچھ ہی دیر میں ہومز خود سے قاتل کا فرضی خاکہ پیش کرتے ہوئے سمجھاتا ہے کہ قاتل چھ فٹ لمبا آدمی ہے جس کا دھڑ بڑا اور ٹانگیں چھوٹی، رنگت سرخ، جُوتوں کا اگلا حصّہ چکور اور منہ میں ٹیروچیراپالی سے برامد ایک سگار ہے۔ وہ یہ بھی ظاہر کرتا ہے کہ قاتل کے لمبے ناخون ہیں اور اِس نے مقتول کو زہر دے کر مارا ہے۔ یہ سُن کر دونوں انسپکٹران اور واٹسن پریشانی میں ہکّہ بکّہ رہ جاتے ہیں۔

ہومز کو اِس دوران مقتول کے ہاتوں سے ایک انگوٹھی ملتی ہے۔ ایک کانسٹیبل سے پوچھنے پر معلوم ہوتا ہے کہ کوئی نشے میں دُھت شرابی کُچھ دیر پہلے اِس حویلی کے گِرد و نواح میں پایا گیا تھا۔ ہومز تب یہ اندازہ لگاتا ہے کہ وہ شرابی دراصل قاتل ہی تھا جو اِس انگوٹھی کو لینے کی حسرت سے واپس آیا تھا۔

#### پراسرار عورت اور غیرت مند بھائی
لندن واپسی پر شرلاک ہومز ٹیلیگرام کے ذریعہ دیگر اخبارات میں ملی انگوٹھی کے بارے میں اشتہار چھپواتا ہے۔ ساتھ ساتھ ہومز اُس انگوٹھی کی ایک ہو بہو نقل خرید آتا ہے، تاکہ قاتل یا اُسکے علاوہ کوئی اور شخص بھی اگر اُس انگوٹھی کو لینے آئے تو ہومز اصلی انگوٹھی کو اُنکے ہاتھوں نہ کھو دے۔ اشتہارات کے جواب میں ایک عورت ہومز سے رابطہ کرتی ہے۔ اِس عورت کے بقول، یہ انگوٹھی اُسکی بیٹی کی تھی۔ ہومز اِس ضعیف عورت کو نقلی انگوٹھی دے دیتا ہے اور اِسکا پیچھا کرتا ہے۔ واپس آکر وہ واٹسن کو ایک حیرت انگیز کہانی بتاتا ہے۔ ہومز کے مطابق وہ عورت ایک گھوڑا گاڑی پر چڑھی اور ہومز خود بھی اِس سواری کے پیچھے لٹک کر سوار ہوا؛ البتہ، جب وہ سواری رُکی تو کسی عورت کا نام و نشان باقی نہ رہا تھا۔ وہ عورت تو جیسے بھُوت کی مانند غائب ہی ہو گئی ہو۔ چنانچہ ہومز یہ سوچنے پر مجبور ہو جاتا ہے کہ یہ عورت بھی اُس قاتل کے ساتھ ملی ہوئی تھی۔

کُچھ دن بعد، گریگسن ہومز اور واٹسن سے ملنے آتا ہے اور بڑی خوشی سے بتاتا ہے کہ اُس نے مجرم کی شناخت کر لی ہے۔ گریگسن بتاتا ہے کہ وہ میڈم شارپینٹیئر کے بورڈنگ لاج گیا جہاں ڈریبر اور اسٹینگرسن نے قتل سے پہلے کئی راتیں بسر اور طعام و قیام کیا تھا۔ لاج سے معلوم ہوا کہ ڈریبر ایک شرابی تھا اور اِس نے کئی دفعہ میڈم شارپینٹیئر کی بیٹی، ایلس، کو شراب کے نشے میں چھیڑنے کی کوشش کی۔ غصّے میں آکر میڈم شارپینٹیئر نے اِن دونوں کو اپنے لاج سے ہی باہر نکال ڈالا۔ جب ڈریبر شراب کے نشے میں بُھولے سے پھر لاج میں آگیا اور ایلس کو چھیڑنے لگا تو ایلس کے بڑے بھائی نے ڈریبر کی پٹائی کرنے کے لیے دور ایک کھیت تک اُسکا پیچھا کیا۔ ہومز نے گریگسن کو سمجھایا کہ اُس نے ایلس کے بھائی کو محض اتفاقی بنیاد پر گرفتار کر رکھا ہے۔

#### اسٹینگرسن کا قتل
تھوڑی ہی دیر میں لسٹریڈ بھی ہومز کے گھر آ پہنچتا ہے اور اِس بات کا اظہار کرتا ہے کہ کُچھ عرصہ پہلے ہی اسٹینگرسن کا بھی قتل ہو چُکا ہے۔ لیسٹراڈ جب اسٹینگرسن کے گھر اُسکا انٹرویو لینے کو گیا تو وہاں اُس کو مردہ پایا۔ اسٹینگرسن کے سینے میں چاقو کُھبا ہوا تھا۔ لاش ہوٹل کے کمرے میں (جہاں اسٹینگرسن رہائش پزیر تھا) کھڑکی کے پاس لدی ہوئی تھی اور اِسکے اوپر دیوار پر پھر سے RACHE لکھا ہوا تھا۔ اسٹینگرسن کی لاش کے پاس کُچھ ہی اشیا پڑی ہوئی تھیں ؛ جن میں ایک ناول، ایک تمباکو کی پائپ اور ایک چھوٹا ڈبہ تھا۔ اِس ڈبے میں دو دوائی کی گولیاں تھیں۔ لسٹریڈ نے اِس دوائیوں کے ڈبے کو پاس ہی رکھ لیا تھا۔

ہومز نے لسٹریڈ سے وہ ڈبہ مانگا اور اِس میں سے ایک دوائی کی گولی نکال کر اپنے پڑوسی کے کُتّے کو کھِلا دی۔ پہلی گولی سے تو کُتّے کو کوئی اثر نہیں ہوتا لیکن دوسری گولی کھاتے ساتھ ہی کُتّا مر جاتا ہے۔ ہومز اندازہ لگاتا ہے کہ ایک گولی غیر مضر تھی جبکہ دوسری میں زہر تھا۔

#### مجرم کی گرفتاری
اتنی دیر میں بیکر اسٹریٹ کا ایک سڑک چھاپ بدمعاش لڑکا ہومز کے کمرے میں آ گُھستا ہے۔ ویگنز نامی یہ لڑکا بیکر اسٹریٹ کے بے قاعدہ ٹولے کا سردار تھا اور اکثر ہومز کی مدد کیا کرتا تھا۔ ویگنز ہومز کو بتاتا ہے جس گُھڑ سوار ٹیکسی والے کو ہومز نے طلب کیا تھا وہ نیچے اُسکا انتظار کر رہا ہے۔ ہومز اِس آدمی کو اوپر بلاتا ہے اور جیسے ہی وہ کمرے میں داخل ہوتا ہے، ہومز اِسے ہتھکڑیوں میں جکڑ لیتا ہے۔ ہومز پھر یہ اعلان کرتا ہے کہ اِس آدمی کا نام جیفرسن ہوپ تھا اور اِس نے ڈریبر اور اسٹینگرسن کا قتل کیا تھا۔

تصغیر|230px|مورمنیت کے رکھوالوں کا ایک لشکر جو یوٹاہ کی ریاست میں سرگرم تھے۔

### حصّہ دوم: اولیا کا دیش
اِس مرحلے پر یہ کہانی ایک سابقہ منظر کی طرف لوٹ جاتی ہے۔ 1847ء میں امریکی ریاست یوٹاہ میں جان فیریئر نامی ایک آدمی، لوسی نامی ایک چوٹی لڑکی کے ہمراہ پتھر سے ٹیک لگائے بیٹھا ہوتا ہے۔ یہ دونوں آب رُبانی اور بھُوک کی وجہ سے بیہوشی کی نیند سو جاتے ہیں۔ ایک مورمن قبیلے کا جب اِن دونوں کے پاس سے گُزر ہوا تو انھوں نے اِن دونوں کی جانیں بچا لیں۔ اِس قبیلے نے اُنکی جان لیکن اِس شرط پر بچائی کہ یہ دونوں بھی مورمنیت کا مذہب اپنا لیں۔ مورمنیت اپنانے پر فیریئر ایک قابل شکاری کے طور پر سامنے آیا۔ قبیلے کے سردار، بریگہم ینگ، نے فیریئر کو ایک زمین توہفے میں دی۔ جب مورمنیت کے درس داروں نے سالٹ لیک سٹی کے شہر کی بنیاد ڈالی تو فیریئر نے اپنی زمین پر ایک فصل لگائی اور فارم بنا ڈالا۔ اِس دورانئے میں لوسی کو ایک جیفرسن ہوپ نامی آدمی سے پیار ہو جاتا ہے۔

#### لوسی کا فیصلہ
لوسی اور ہوپ کی کُچھ ہی دیر میں منگنی ہو جاتی ہے۔ منگنی کے فوراً بعد ہوپ کو کام کے لیے تین مہینے کے سفر پر کہیں جانا پڑ جاتا ہے۔ اِس دورانئے میں، ینگ کی ملاقات فیریئر سے ہوتی ہے اور فیریئر اُسے بتاتا ہے کہ مورمنیت کے مذہب کے اعتبار سے لوسی اور ہوپ کی شادی نہیں ہو سکتی۔ ینگ کے مطابق لوسی کی شادی اینوک ڈریبر یا جوزف اسٹینگرسن سے ہونی چاہیے۔ ڈریبر اور اسٹینگرسن دونوں ہی مورمنیت کے چار بڑے کونسل ارکان میں سے ہوتے ہیں۔ لوسی کو اب بس یہ فیصلہ کرنا تھا کہ وہ اِن دونوں میں سے کس سے شادی کرنا چاہتی ہے۔ ینگ، فیریئر اور لوسی کو ایک مہینے کی موہلت دیتے ہوئے، خیرباد کہہ کر چلا جاتا ہے۔

فیریئر نہیں چاہتا کہ اِسکی بیٹی کسی اور سے شادی کرے اور اس لیے وہ ہوپ کو ایک ہنگامی بلاوا بھجواتا ہے۔ ایک طرف ہوپ کو پیغام پہنچتا ہے اور دوسری طرف ڈریبر اور اسٹینگرسن فیریئر سے ملاقات کرنے اِسکے گھر پہنچ جاتے ہیں۔ فیریئر غصّے میں اِن دونوں کو اپنے گھر سے نکال دیتا ہے۔ اِس واقعہ کے بعد، مورمنیت کے درس دان روز آکر فیریئر کے فارم پر اِسکی موہلت کے بقیہ دنوں کو لکھ جاتے تھے۔ موہلت کے آخری دن، ہوپ واپس آ پہنچتا ہے اور فیریئر اور لوسی کو رات کے اندھیرے میں چوری سے سالٹ لیک سٹی سے دور لے جاتا ہے۔

#### ہوپ کا انتقام
ایک دن جب ہوپ شکار سے واپس آتا ہے تو فیریئر کو ایک قبر میں دفن پتا ہے۔ لوسی کا کہیں نام و نشان نہیں ہوتا۔ ہوپ چُپکے سے سالٹ لیک سٹی پہنچتا ہے جہاں اُسے پتا چلتا ہے کہ لوسی کی شادی اینوک ڈریبر سے ہو چکی ہے اور اسٹینگرسن نے دراصل فیریئر کو قتل کیا ہوتا ہے۔ لوسی کی ایک مہینے میں ہی وفات ہو جاتی ہے اور ڈریبر کو وراثت میں فیریئر کا فارم مل جاتا ہے۔ ڈریبر کو اپنی بیوی کی موت کا بالکل بھی افسوس نہیں ہوتا۔ ہوپ، رات کے اندھیرے میں، ایک آخری دفعہ ڈریبر کے گھر میں داخل ہوتا ہے اور لوسی کی مردہ لاش کو بوسہ دیکر اِسکی انگوٹھی اُتار لے جاتا ہے۔ انتقام کی خواہش لیے، ہوپ ڈریبر اور اسٹینگرسن کا پیچھا کرنا شروع کر دیتا ہے۔

ہوپ غم برداشت نہیں کر سکا اور اِسکی شہ رگ پر ایک شریانی پھیلاؤ ابھر آیا۔ علاج کے لیے ہوپ پیسے جما کرنے لگ گیا اور کچھ عرصے کے لیے شہر چھوڑ کر کام کی تلاش میں دیگر اور شہروں کا رُخ کر لیا۔ واپس آنے پر ہوپ کو پتا چلا کہ ڈریبر اور اسٹینگرسن دونوں ہی لندن جا چکے ہیں۔

#### حالیہ واقعات
کہانی اِس موڑ پر حالیہ پس منظر کی طرف لوٹ آتی ہے، جہاں ہوپ ہومز، واٹسن اور دونوں پولیس افسران کے ساتھ تھانے کا رُخ کرتا ہے۔ ہوپ پھر بتاتا ہے کہ کس طرح لندن پہنچ کر وہ ایک گھُڑ سوار ٹیکسی والا بن گیا اور ڈریبر اور اسٹینگرسن کا پیچھا کرنے لگا۔ جب ایؤسٹن سٹیشن پر ان دونوں کی ریل گاڑی چھوٹ جاتی ہے تو ڈریبر اسٹینگرسن کو اُسکا انتظار کرنے کا کہہ کر میڈم شارپنٹیئر کے لاج واپس چلا آتا ہے۔ وہاں پر جب ایلس کا بھائی اُسکا پیچھا کرتا ہے تو ڈریبر ایک شراب خانے میں بھاگ کر چھپ جاتا ہے۔ شراب کے نشے میں دھُت، ہوپ کی گھوڑا گاڑی میں یہ سواری لینے کی غلطی کر بیٹھتا ہے۔ ہوپ اِسے ایک سنسان اور گنجان حویلی میں لے آتا ہے۔ یہاں ہوپ اُسے یاد دلاتا ہے کہ وہ کون ہے اور ایک ڈبے میں دو گولیاں اِسکے آگے رکھ دیتا ہے۔ ہوپ سمجھاتا ہے کہ اگر خدا ڈریبر کے ساتھ ہے تو وہ زہر ولی گولی نہیں کھائے گا۔

جب ڈریبر کے ہاتھ زہریلی گولی لگ جاتی ہے تو ہوپ اس کی لاش کو دیکھ کر خوشی میں سما نہیں پاتا۔ شریانی پھیلاؤ کی وجہ سے اِسکی ناک سے نکسیر پھوٹ پڑتی ہے۔ یہ اپنے ہی خون سے دیوار پر RACHE لکھ آتا ہے۔ اپنی سواری تک پہنچنے پر ہوپ کو یاد آتا ہے کہ یہ لوسی کی انگوٹھی ڈریبر کے ہاتھوں میں ہی بھول آیا ہے۔ واپس آنے پر پولیس کے کانسٹیبل کو دیکھ کر ہوپ ایک شرابی کا ناٹک کرتا ہے لیکن انگوٹھی تک پہنچ نہیں پاتا۔ وہ ایک ضعیف عورت کو پیسے دیکر ہومز سے انگوٹھی وصول کرنے کو بھیجتا ہے۔

بعد از، ہوپ اسٹینگرسن کو ڈھونڈنے نکل پڑتا ہے۔ اسٹینگرسن کے ہوٹل تک پہنچ تو جاتا ہے لیکن اسٹینگرسن اپنے دوست کی موت کا سُن کر کمرے سے باہر قدم تک نہیں رکھتا۔ اُکسا کر ہوپ اوپری منزل کی کھڑکی پھلانگ کر اِسکے کمرے میں داخل ہو جاتا ہے جہاں وہ اسٹینگرسن کے سامنے بھی وہی فیصلہ رکھ چھوڑتا ہے۔ اسٹینگرسن اِسکی نہیں سُنتا اور غصّے میں ہوپ اِسکے دل کو خنجر سے چیر دیتا ہے۔

#### ہومز کا استدلال
تھانے سے واپسی پر ہومز واٹسن کو سمجھاتا ہے کہ کس طرح اِس نے مجرم کی شناخت کی اور بیکر سٹریٹ کے بے قاعدہ ٹولے کی مدد سے اِس گھُڑ سوار کو اپنے گھر بلوایا۔ کہانی کے اختتام میں ہومز واٹسن کو شام کا اخبار دکھاتا ہے جس میں کیس کا سارا سہرا، عین ہومز کے مطابق، لیسٹراد اور گریگسن لے جاتے ہیں۔ دوسری طرف شریانی پھیلاؤ کے پھٹ جانے سے ہوپ کی موت سلاخوں کے پیچھے ہی واقع ہو جاتی ہے۔ اِسکی مردہ لاش پر ایک مُسکراہٹ عیاں ہوتی ہے۔

## مورمنیت کی عکاسی
1994ء میں شائع ہونے والے سالٹ لیک سٹی کے ایک اخبار کے مطابق، جب آرتھر کانن ڈائل سے اِنکی مورمونیت کی ناپسند عکاسی پر وضاحت مانگی گئی تو انھوں نے اپنی تحریروں میں اِس مذہب کے پیروکاروں کی اغوا سازی، قتل اور غلاموں کے استعمال میں مُنسلک ہونے پر کہا کہ 

ڈائل کی بیٹی نے بعد میں اپنے والد کے اِس تصنیف کی صفائی پیش کرتے ہوئے کہا کہ 

ڈائل کی موت کے کافی برس بعد بریگہم ینگ کی آل اولاد میں سے ایک لیوائی ایڈگر ینگ نامی مورمنیت کے مقتدر نے اِس بات کا کشف کیا کہ ڈائل نے نجی طور پر مورمنیت کے بانیوں سے معافی مانگی تھی اور اِس بات کا بھی اظہار کیا تھا کہ اُنکی لکھی اس کتاب سے مورمنیت کے مذہب کو شدید نقصان پہنچا تھا۔

کتاب میں مورمنیت کی ناپسند عکاسی ہونے کی وجہ سے آلبیمارل کاؤنٹی، ورجینیا میں چھٹی جماعت کے لیے اِس کتاب پر پابندی لگا دی گئی تھی۔ البتہ بعد از اِسے دسویں جماعت میں پڑھایا جانے لگا۔

## دیگر تصنیفات میں اس کہانی کی موافقت
جیمز جوائس کی ناول *[[اوڈیسیئس]]* میں جیفرسن ہوپ کی انتقامی کھوج کے موافق ایک کہانی ملتی ہے۔ اِن دونوں کہانیوں کی موافقت کو سیموئیل روزنبرگ نے اپنی کتاب *[[نیکد از دی بیسٹ دسگائیز]]* میں متعارف کرایا۔

اساطیری قصص دان اور کامک نگار نیل گیمن نے اِس کہانی کی طرز پر ایک کہانی لکھی اور اُسکا نام *[[اے اسٹڈی ان ایمرالڈ]]* رکھا؛ ساتھ میں نیل گیمن نے اِس کہانی کو ایچ پی لووکرافٹ کی خوفناک کہانی *[[ختھالو مائتھوس]]* میں پیش کردہ کائنات سے بھی جا ملایا۔

## اشاعت و نشریات
ناول لکھتے وقت ڈویل کی عمر 27 سال کی تھی اور انھوں نے اِس ناول کو تین ہفتے کے اندر ختم کر ڈالا۔ ساؤتھ سی، پورٹسماؤت میں ایک مشاقی ڈاکٹر ہونے کی حیثیت سے اِن کی کہانیاں اکثر دیگر میگزینوں کی زینت بنا کرتی تھیں جن میں *[[لندن سوسائٹی]]* کا میگزین بھی شمار تھا۔ اِس کہانی کا اصل نام *دی تنگلڈ سکیں* (انگریزی: The Tangled Skein؛ ترجمہ: *الجھی چادر*) تھا لیکن جب کافی دھُتکار کے بعد اِسے وارڈ لاک اینڈ کمپنی کے شمارے سالانہ بیٹنز کرسمس میں شامل کیا گیا تو مدیران نے اِس کا نام تبدیل کر دیا۔ اِس کہانی کے شائع ہونے کے عوض ڈویل کو 25£ کا معاوضہ دیا گیا۔ البتہ، ڈویل نے اِس کے بدلے اپنی کہانی پر بس خود مختار حق ہی مانگا۔ اِس پہلی اشاعت کے لیے داؤد ایچ فرسٹن نے تصویریں نقش کیں۔

وارڈ لاک اینڈ کمپنی کی کاوشوں کے ذریعہ اِس کہانی کو ایک ناول کی شکل جولائی 1888ء میں ملی۔ اِس ناول کے لیے ڈویل کے والد چارلس ڈویل نے ایک مفسر کے اعتبار سے تصویریں نقش کیں۔ اگلے سال، اِس کی دوسری بار اشاعت ہوئی جس میں جارج ہچنسن نے تصویریں نقش کیں۔ 1890ء میں اِس کتاب کو جے بی لیپنکاٹ اینڈ کمپنی نے امریکا میں شائع کیا۔ اِس کے بعد دیگر اور ملکوں میں اِس کہانی کے ترجمے اور ڈرامائی موافقتیں بنائی گئیں۔

## حوالہ جات

زمرہ:آرتھر کونن ڈوئل کے شرلاک ہومز ناول
زمرہ:1887ء کے ناول

زمرہ:1887ء کے برطانوی ناول
زمرہ:برطانوی ناول جن پر فلمیں بنیں
زمرہ:یوٹاہ میں سیٹ ناول
زمرہ:وکٹورین ناول
زمرہ:وارڈ لاک اینڈ کمپنی کی کتابیں